*245. számú előterjesztés*

Törvényességi felhívás a közösségi együttélés szabályairól és megsértésük jogkövetkezményeiről szóló önkormányzati rendeletre

|  |
| --- |
| **Előterjesztő:** Dr. Bozsolik Róbert polgármester  **Készítette**: Kondriczné dr. Varga Erzsébet jegyző    **Törvényességi ellenőrzést végezte:** dr. Firle Anna aljegyző |

**Tisztelt Képviselő- testület!**

A Tolna Megyei Kormányhivatal TOB/22/687-1/2020. számú törvényességi felhívásában a közösségi együttélés szabályairól és megsértésük jogkövetkezményeiről szóló 4/2016. (III. 5.) önkormányzati rendelet alábbi pontjainak felülvizsgálatát kérte:

1. a 2. § b) és g) pontjainak hatályon kívül helyezése szükséges nem hatályos jogszabályi hivatkozás okán,
2. a 12. § b) pont, - mely a közterület és azon elhelyezett berendezési tárgyak szándékos rongálását, beszennyezését minősíti – hatályon kívül helyezését javasolja, szabálysértési tényállással történő egyezőség okán,
3. a 13. § a) pont, - mely az ingatlanokon történő gaz és gyom rendszeres írtásáról rendelkezik –hatályon kívül helyezését javasolja személyiségi jogok védelmére tekintettel,
4. a 15. § a)-d) pontok- melyek zajvédelemmel kapcsolatos rendelkezések - hatályon kívül helyezését javasolja, szabálysértési tényállással történő egyezőség okán,
5. a 17. § b) pont – mely a szennyvízzel, trágyalével történő szennyezést, talaj fertőzést szankcionálja – hatályon kívül helyezését javasolja a kettős szankció alkalmazásának elkerülése érdekében,
6. a 17. § c) pont – mely a város belterületén méhcsalád tartását korlátozza – hatályon kívül helyezését javasolja magasabb szintű jogszabályba ütközés okán,
7. a 17. § d) pont – mely közterületre, külterületre eb felügyelet nélküli kiengedését, elengedését szankcionálja – módosítását javasolja, szabálysértési tényállással történő egyezőség okán,
8. a 19. § b) pont – mely utca névtábla beszennyezéséről, engedély nélküli eltávolításáról rendelkezik – módosítását javasolja, szabálysértési tényállással történő egyezőség okán.

Javasolom az alábbi határozati javaslattal a törvényességi felhívás elfogadását, majd az annak megfelelően elkészített rendelet tervezet elfogadását.

**H a t á r o z a t i j a v a s l a t :**

**a TOB/22/687-1/2020. számú törvényességi felhívás elfogadására**

Bátaszék Város Önkormányzata Képviselő-testületének - a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

1. a Magyarország helyi önkormányzatairól szóló 2011. évi CLXXXIX. törvény 134. §-ának (1) bekezdésében foglaltakra figyelemmel a Tolna Megyei Kormányhivatal TOB/22/687-1/2020. számú törvényességi felhívásával – mely Bátaszék Város Önkormányzata Képviselő-testületének a közösségi együttélés szabályairól és megsértésük jogkövetkezményeiről szóló 4/2016. (III. 5.) önkormányzati rendeletére irányul – egyetért, azt elfogadja,
2. felhatalmazza a Bátaszéki Közös Önkormányzati Hivatal jegyzőjét, hogy 2020. december 15. napjáig a Tolna Megyei Kormányhivatalt írásban tájékoztassa a megtett intézkedésekről.

*Határidő:* 2020. december 15.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* Tolna Megyei Kormányhivatal

irattár

**HATÁSVIZSGÁLAT**

**a közösségi együttélés szabályairól és megsértésük jogkövetkezményeiről szóló 4/2016. (III. 5.) önkormányzati rendelet-tervezethez**

A rendelet megalkotását a Tolna Megyei Kormányhivatal TOB/22-687-1/2020. számú törvényességi felhívásában foglaltak teljesítése indokolja.

**Részletes indokolás:**

**1. §-hoz:** A szakasz hatályon kívül helyező rendelkezéseket tartalmaz az alábbiak szerint:

1. a 2. § b) és g) pontjai- nem hatályos jogszabályi hivatkozás okán,
2. a 12. § b) pont - szabálysértési tényállással történő egyezőség okán,
3. a 13. § a) pont - személyiségi jogok védelmére tekintettel,
4. a 15. § a)-d) pontok - szabálysértési tényállással történő egyezőség okán,
5. a 17. § b) pont – a kettős szankció alkalmazásának elkerülése érdekében,
6. a 17. § c) pont – magasabb szintű jogszabályba ütközés okán,
7. a 17. § d) pont – szabálysértési tényállással történő egyezőség okán.

**2. §-hoz:** A módosító rendelkezés következtében a módosított szakasz szabálysértési tényállással történő egyezősége megszűnik.

**3. §-hoz:** A szakasz hatályba léptető rendelkezést tartalmaz.

**Társadalmi, gazdasági, költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** a TOB/22/687-1/2020 törvényességi felhívás

**A jogalkotás elmaradásának következményei:** aTolna Megyei Kormányhivatal egyéb törvényességi felügyeleti eszközzel élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** rendelkezésre állnak

**Véleményeztetés:** a képviselő- testület tagjai

*BÁTASZÉK Város Önkormányzat Képviselő-testületének*

…./2020.(XII. .) önkormányzati r e n d e l e t –t e r v e z e t e

**a közösségi együttélés szabályairól és megsértésük jogkövetkezményeiről szóló 4/2016. (III. 5.) önkormányzati rendelet módosításáról**

Bátaszék Város Önkormányzata Képviselő-testületének - a Kormány által a 478/2020. (XI. 3.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere Magyarország Alaptörvénye 32. cikk (1) bekezdés a.) és f.) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján a következőket rendeli el:

**1. §** Hatályát veszti a közösségi együttélés szabályairól és megsértésük jogkövetkezményeiről szóló 4/2016. (III. 5.) önkormányzati rendelet (továbbiakban: Rendelet) 2. § b) és g) pontja, 12. § d) pontja, 13. § a) pontja, 15. § a), b), c) és d) pontja, 17. § b), c) és d) pontja.

**2. §** A Rendelet 19. § b) pontja helyébe a következő rendelkezés lép:

„b) a kihelyezett utca névtábla szövegét megváltoztatja vagy olvashatatlanná teszi,”

**3. §** E rendelet *2020. december 10-én* lép hatályba.

***B á t a s z é k* ,** 2020. december 4.

Dr. Bozsolik Róbert Kondriczné dr. Varga Erzsébet

polgármester  jegyző

A rendelet 2020. december -án kihirdetve!

Kondriczné dr. Varga Erzsébet

jegyző